**Sunt viu, doar trupul are o problemă**

*Ioan Silvan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt viu, doar trupul are o problemă

Zidiți-mi mormântul la Ciucea-ntre stânci!

Din umbrele dense să-mi face-ți castele,

„prin râpi și gropi adânci”, suind spre ele,

cortegiul poeziei pe brânci,

la cap, Eminescu, lumânarea să-mi țină

oricât de tare îl va fi arzând,

pe Arghezi și Bacovia în grădină

să-i știu jucând cărți, să-i aud râzând,

vreau ca Enescu să-mi compună o doină,

baladă sau odă, cu Goga de față,

s-o ascult în tăcere cu ochii închiși,

știind că ideea asta-i răsfață...

Minulescu urmând să-mi aducă,

din ceruri, ofrande la ușă,

„mai multe vase vechi de Saxa” cu cenușă

prin timpul ce-n brațe ne-apucă...

Topârceanu, la cruce-mi să-și lase

geamantanul, căci moartea e-n toi,

când storurile criptei sunt trase

chiriașii Baladei de Apoi

cer cu temei, ca bufnița casei,

„La lilieci” când începe vânatul,

lui Sorescu să-i cruțe oftatul,

iar celui ce este pursânge-ntre noi,

„cu razele ei albe, Luna...”

să îi dea iubire-napoi.